Document ID: 32010R0513

РЕГЛАМЕНТ (ЕС) № 513/2010 НА КОМИСИЯТА
от 15 юни 2010 година
за изменение на приложение VI към Регламент (ЕО) № 1234/2007 на Съвета във връзка с корекцията на квотите в сектора на захарта, считано от пазарната 2010/2011 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 59, параграф 1 във връзка с член 4 от него,
като има предвид, че:
(1)
В приложение VI към Регламент (ЕО) № 1234/2007 се определят националните и регионалните квоти за производство на захар, изоглюкоза и инулинов сироп. За пазарната 2010/2011 година тези квоти следва да бъдат коригирани, за да се вземе под внимание решението на френските власти за прилагането на член 60 от Регламент (ЕО) № 1234/2007.
(2)
Поради това приложение VI към Регламент (ЕО) № 1234/2007 следва да бъде съответно изменено.
(3)
Мерките, предвидени в настоящия регламент, съответстват на становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложение VI към Регламент (ЕО) № 1234/2007 се заменя с текста, даден в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юни 2010 година.

Labels: 17
7
3
6
18